  Майя Бывальцева Удмуртиысь тазалыкез утёнъя азьвыл министрез Владимир Музловез син висёнъёсъя элькун эмъяськонние кивалтӥсе юнматӥзы. Кызьы веразы эмъюртын иворъёсъя «Удмуртия» агентстволы, Владимир Михайлович ужоскетъёссэ кык нунал быдэсъя ни. Азьвыл валтӥсь эмчи интыын вал Сергей Иванов. Солэсь кошкон мугзэ эмъяськонниын ӧз вералэ. Син висёнъёсъя элькун эмъяськонни — Уралысь но Поволжьеысь одӥгез бадӟымез та удысъя эмъюрт. Отчы пыро поликлиника но 35 койкалы нуназе ужась стационар, близорукостез алонъя но эмъянъя элькун центр, озьы ик 185 койкалы стационар. Тодэ вайытом, Владимир Музлов кошкем бере, тазалыкез утёнъя министре юнматӥзы Алексей Чуршинэз. ВАТСАН Музлов Владимир Михайлович Вордскиз Ижкарын 1967-тӥ арын 1-тӥ южтолэзе. 1992-тӥ арын Нижний Новгородысь институтэз йылпумъяз. Врач-лечебник. 1992-1995 аръёсы Россиысь Главспецстройлэн 46-тӥ управлениысьтыз 163-ти полклэн эм ёзэсъя кивалтӥсез. 1995-1999 аръёсы отын ик диспансер ёзэтлэн кивалтӥсез. 2000-2002 аръёсы «ДОК» огазеяськонлэн коммерци кивалтӥсез. 2002-2005 аръёсы «ФАРМИ» огазеяськонлэн кивалтӥсез. 2005-2008 аръёсы Удмуртиысь «Фармация» кун предприятилэн кивалтӥсез. 2008-2009 аръёс клиникая но диагностикая элькун центрлэн валтӥсь эмчиез. 2009-2014 аръёсы Удмуртиысь тазалыкез утёнъя министр. Мар ужаз азьвыл минитср 2014-2016 аръёсы, али тодмо ӧвӧл.  Тегъёс: Тазалык Ижкар Удмуртия Тазалыкезутёнъяминистерство ужасьёс эмъяськонниос  